Scrisoare de intenție

Candidez la postul de Președinte al Filialei București a Societății de Radiologie și Imagistică Medicală.

Obiectivele pe care mi le-am propus sunt conforme cu statutul Asociației SRIM.

Pentru realizarea scopului propus voi propune continuarea organizării de manifestări ştiinţifice periodice: simpozioane, mese rotunde, consfătuiri, conferinţe sub egida societății.

Voi propune elaborarea unui calendar anual de manifestărilor ştiinţifice medicale proprii şi de interes pentru membrii filialei. Filiala va difuza cele mai importante concluzii ale acestor manifestări.

Voi propune manifestări ştiinţifice pe probleme interdisciplinare prin cooperarea cu filialele altor asociații medicale din București.

Voi asigura colectare fondului comun de articole destinat apariţiei revistei medicale proprii și pe site-ul societății, precum şi a altor lucrări informative ştiinţifice.

Voi coopera cu organizaţiile internaţionale sau naţionale din alte ţări care îşi desfăşoară activitatea în domeniul radiologiei şi imagisticii medicale. Voi sprijini şi colabora direct cu Ministerul Sănătăţii și Ministerul Educației – structurile specializate pe diversele probleme organizatorice, de asistenţă medicală, formare profesională şi cercetare ştiinţifică.

Voi reprezenta interesele comunităţii radiologice din ţară în luarea deciziilor de interes al majorității cu caracter profesional, ştiinţific şi organizatoric. Voi coopera cu Academia Română, cu Academia de Ştiinţe Medicale, cu Universităţile de Medicină şi Farmacie din București si din celelate orașe ale filialei precum şi cu alte instituţii de cercetare şi învăţământ pentru actualizarea și uniformizarea cunoștințelor si noțiunilor medicale din domeniul radiologiei și imagisticii medicale.

Voi coopera cu Colegiul Medicilor din România în toate problemele organizatorice, de pregătire profesională şi ştiinţifică, sau de legislaţie specific. Voi colabora cu Comisia Naţională pentru Controlul Activităţilor Nucleare (CNCAN) în toate problemele organizatorice, de pregătire profesională şi de legislaţie în domeniul radiologiei şi imagisticii medicale. Prin diverse forme voi stimula activitatea ştiinţifică a membrilor filiale prin acordarea de premii și prin realizarea de schimburi de experienţă intre membrii sau prin participarea la congrese naționale sau internaţionale.

Voi iniția acțiuni de sprijinire a oricărui membru al SRIM aflat în dificultate la propunerea Consiliului Director și cu aprobarea Comitetului Națională Sprijină prioritar activitatea ştiinţifică a tinerilor specialişti şi a medicilor în formare în domeniul radiologiei şi imagisticii medicale.

Deoarece SRIM este membră a Societății Europene de Radiologie (ESR) voi continua activitatea de modernizare și de actualizare a cunoștințelor, procedurilor și tehnologiilor radiologie și imagistică medicală conform normelor și recomandărilor europene ESR.

Am experiența, energia și calificarea precum și calitățile și am lucrat în domeniile și în funcții publice și de relații cu oamenii necesare și suficiente pentru îndeplinirea acestor obiective. Vă mulțumesc pentru timpul alocat activității de alegere a reprezentanților și pentru implicarea în viața și funcționarea societății profesionale de radiologie și imagistică medicală.